section_heading: Opis dobra
paragraph_text: Župna crkva Porođenja Blažene Djevice Marije u Zavojanima monumentalna je, jednobrodna građevina s pravokutnom apsidom, orijentirana istok-zapad. Izgrađena je početkom 18. stoljeća u baroknom slogu. Na južnoj strani crkve dozidana je manja građevina s masivnim pobočnim zidovima. Uz pročelje se nalazi barokni zvonik, četvrtastog tlocrta sa stilskim retardiranostima vidljivim na prva dva kata, dok je završni treći kat izveden u obliku barokne lođe s biforama na sve četiri strane. U crkvi postoje tri drvena oltara eklektičnog tipa iz 19. stoljeća izrađena u, široj javnosti nepoznatoj, radionici Rako iz Imotskog. Cijela unutrašnojst crkve je oslikana.